b'\n_START_ARTICLE_\nNatali Dizdar (album)\n_START_SECTION_\nPodaci\n_START_PARAGRAPH_\nAlbum, koji se naziva imenom izvo\xc4\x91a\xc4\x8dice (zapravo je bezimen - na promotivnim materijalima i omotu CD i MC izdanja stoji samo Natali Dizdar), nastajao je u dugom periodu nakon zavr\xc5\xa1etka reality showa Story SuperNova Music Talents po\xc4\x8detkom 2004. do svibnja 2005. Na stvaranju albuma sudjelovali su neki od najcjenjenijih producenata i glazbenika na hrvatskoj sceni: Gordan Muratovi\xc4\x87 Coki (ex-Jinx), Sa\xc5\xa1a Ljiljak (Yammat), Petar Beluhan (Mayales), Arsen Dedi\xc4\x87, Zvonimir Mintas, Davor Viduka, Marta Mu\xc5\xbedalo, Bo\xc5\xa1ko Petrovi\xc4\x87, te mnogi drugi, a sama Natali napisala je tekst za nekoliko pjesama i sudjelovala u aran\xc5\xbemanu (za aran\xc5\xbeman pjesme "Ne daj" nominirana je za nagradu Porin, zajedno s Gordanom Muratovi\xc4\x87em i Davorom Vidukom)._NEWLINE_Ukupno, album je 2005. i 2006. nominiran za 11 Porina.'